《破屋》
宋代·丘葵

数间破屋住陈人，八尺空床卧病身。
赤脚婢沽深巷酒，苍头奴买对江鳞。
匣中菱镜难藏老，阶下苔钱不济贫。
百念已灰何自苦，迩来喜与孟家邻。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。